
Către






BIROUL PERMANENT AL






CAMEREI DEPUTAŢILOR


Vă înaintăm, alăturat, Raportul comun asupra asupra propunerii legislative pentru modificarea şi completarea Legii nr.188/1999 privind Statutul funcţionarilor publici şi a Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali trimis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere în fond cu adresa nr. Pl-x 277 din 26 iunie 2012.


PREŞEDINTE,


     VICEPREŞEDINTE,

    Bogdan CANTARAGIU

       Florin IORDACHE                     

RAPORT COMUN
asupra propunerii legislative pentru modificarea şi completarea Legii nr.188/1999 privind Statutul funcţionarilor publici şi a Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate, spre dezbatere, în fond, în procedură de urgenţă, cu propunerea legislativă pentru modificarea şi completarea Legii nr.188/1999 privind Statutul funcţionarilor publici şi a Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimis cu adresa nr. Pl x 277 din din 26 iunie 2012 şi înregistrată cu nr. 26/179 din 26 iunie 2012 respectiv, nr.31/561din 27 iunie 2012. 
Conform dispoziţiilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Propunerea legislativă a fost respinsă de Senat, în calitate de primă Cameră sesizată, în şedinţa din 21 septembrie 2012. 
Consiliul Legislativ a avizat favorabil propunerea legislativă, cu  observaţii şi propuneri, conform avizului nr.168 din 12.03.2012.

Propunerea legislativă supusă dezbaterii are ca obiect de reglementare  modificarea şi completarea Legii nr.188/1999 privind Statutul funcţionarilor publici şi a Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali. Propunerea legislativă are în vedere eliminarea tratamentului juridic inegal aplicabil diferitelor categorii de destinatari ai legii în ceea ce priveşte posibilitatea de a candida pentru o funcţie de demnitate publică sau de autoritate publică.

În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au examinat proiectul de lege sus menţionat, în şedinţă comună în data de 25.09.2012. 

Din numărul total de 28 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 27 deputaţi. Din numărul total de 23 membri ai Comisiei juridice, de disciplină şi imunităţi au participat la dezbateri 18 deputaţi.
În urma dezbaterii, membrii Comisiilor au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea şi completarea Legii nr.188/1999 privind Statutul funcţionarilor publici şi a Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, întrucât ar trebui reanalizate reglementările propuse prin iniţiativa legislativă, având în vedere că a fi membru al unui partid politic nu presupune, în principiu, o perioadă temporară de timp, ca în cazul campaniei electorale avută în vedere de iniţiatori la art. I pct. 1 din proiect. Modificarea propusă de iniţiatori, dacă ar fi adoptată, ar constitui legalizarea politizării administraţiei publice, iar nu doar în perioada campaniei electorale, aşa cum se susţine în Expunerea de motive a acestei iniţiative legislative.

Modificările propuse pot conduce la conflicte de interese, pentru că cei cu funcţii de conducere, pot folosi instituţiile la care lucrează în scop electoral, întrucât, deşi suspendaţi din funcţie, înalţii funcţionari rămân angajaţi ai instituţiilor statului, care devin, astfel, politizate. 

În raport de obiectul şi conţinutul reglementării,  proiectul de lege  face parte din categoria legilor organice.

     PREŞEDINTE,                               

VICEPREŞEDINTE,                                                                                   

           Bogdan CANTARAGIU
                     
  Florin IORDACHE       
 
      SECRETAR,    



     
     SECRETAR,    


 Gheorghe CIOCAN                       

       Gabriel ANDRONACHE
 Consilier, Sofia Chelaru



Consilier, Paul Şerban

